เรื่องร้องเรียน: สวัสดีครับ หลังบ้านเป็นโรงน้ำแข็ง เขาเดินเครื่องจักรเสียงดังทั้งวันทั้งคืนเลยครับ เสียงรบกวนกาอให้เกิดความรำคาญ กลางคืนก้เดินเครื่องเสียงดังทำให้พักผ่อนได้ไม่เต็มที่ครับ รบกวนช่วยหน่อยครับ
การดำเนินการของเจ้าหน้าที่: สำนักงานเขตคลองเตย โดยฝ่ายสิ่งแวดล้อมและสุขาภิบาล ได้เข้าติดตามตรวจสอบแล้วปรากฏว่า ทางผู้ดูแลโรงน้ำแข็งแจ้งว่าได้ดำเนินการให้ช่างเข้ามาตรวจเช็คประสิทธิภาพการทำงานของเครื่องคอมเพรสเซอร์ของห้องทำความเย็นบริเวณด้านหลังโรงน้ำแข็ง และได้มีการเปลี่ยนมอเตอร์เครื่องจำนวน 1 ตัว เนื่องจากเป็นมอเตอร์เครื่องเก่าจึงอาจทำให้มีเสียงดังกว่าปกติ ทั้งนี้ เจ้าหน้าที่ได้มีการสอบถามการได้รับความเดือดร้อนไปทางผู้แจ้ง แต่ยังไม่ได้รับการตอบกลับแต่อย่างใด ซึ่งหากท่านยังคงได้รับความเดือดร้อนสามารถแจ้งเรื่องร้องเรียนได้ที่ฝ่ายสิ่งแวดล้อมและสุขาภิบาล โทร.022495532
ความเห็นของผู้แจ้ง: ขอบคุณครับที่ช่วยดำเนินการได้อย่างรวดเร็ว มีการรายงานผลการดำเนินงานเป็นระยะ ตอนนี้สามารถนอนหลับได้โดยไม่มีเสียงรบกวนแล้วครับ ขอบคุณมากๆนะครับ ❤️❤️❤️❤️❤️
พื้นที่: แขวงพระโขนง เขตคลองเตย กรุงเทพมหานคร